Úradný vestník L 236 , 23/09/2003 S. 0931 - 0933



Protokol č. 1 o zmene a doplnení štatútu Európskej investičnej banky PRVÁ ČASŤ ZMENY A DOPLNENIA ŠTATÚTU EURÓPSKEJ INVESTIČNEJ BANKY Článok 1 Protokol o Štatúte Európskej investičnej banky sa mení a dopĺňa takto: - článok 3, článok 4 ods. 1 prvý pododsek, článok 11 ods. 2 prvý, druhý a tretí pododsek, článok 12 ods. 2 a článok 13 ods. 1 prvý pododsek sa nahrádzajú nasledujúcim textom; - za tretí pododsek článku 11 ods. 2 sa dopĺňa nový štvrtý pododsek; "Článok 3 V súlade s článkom 266 tejto zmluvy sú členmi banky: - Belgické kráľovstvo, - Česká republika, - Dánske kráľovstvo, - Spolková republika Nemecko, - Estónska republika, - Helénska republika, - Španielske kráľovstvo, - Francúzska republika, - Írsko, - Talianska republika, - Cyperská republika, - Lotyšská republika, - Litovská republika, - Luxemburské veľkovojvodstvo, - Maďarská republika, - Maltská republika, - Holandské kráľovstvo, - Rakúska republika, - Poľská republika, - Portugalská republika, - Slovinská republika, - Slovenská republika, - Fínska republika, - Švédske kráľovstvo, - Spojené kráľovstvo Veľkej Británie a Severného Írska" . Článok 4 ods. 1 prvý pododsek "1. Základné imanie banky je 163727670000 EUR, upísané členskými štátmi takto [1]: Nemecko | 26649532500 | Francúzsko | 26649532500 | Taliansko | 26649532500 | Spojené kráľovstvo | 26649532500 | Španielsko | 15989719500 | Belgicko | 7387065000 | Holandsko | 7387065000 | Švédsko | 4900585500 | Dánsko | 3740283000 | Rakúsko | 3666973500 | Poľsko | 3635030500 | Fínsko | 2106816000 | Grécko | 2003725500 | Portugalsko | 1291287000 | Česká republika | 1212590000 | Maďarsko | 1121583000 | Írsko | 935070000 | Slovensko | 408489500 | Slovinsko | 379429000 | Litva | 250852000 | Luxembursko | 187015500 | Cyprus | 180747000 | Lotyšsko | 156192500 | Estónsko | 115172000 | Malta | 73849000 | Článok 11 ods. 2 prvý, druhý a tretí pododsek "2. Správna rada sa skladá z dvadsiatich šiestich správcov a šestnástich zástupcov. Správcov vymenuje Rada guvernérov na päť rokov, pričom každý členský štát a Komisia navrhne jedného. Zástupcov vymenuje Rada guvernérov na päť rokov takto: - dvoch zástupcov navrhne Spolková republika Nemecko, - dvoch zástupcov navrhne Francúzska republika, - dvoch zástupcov navrhne Talianska republika, - dvoch zástupcov navrhne Spojené kráľovstvo Veľkej Británie a Severného Írska, - jedného zástupcu navrhnú po vzájomnej dohode Španielske kráľovstvo a Portugalská republika, - jedného zástupcu navrhnú po vzájomnej dohode Belgické kráľovstvo, Luxemburské veľkovojvodstvo a Holandské kráľovstvo, - jedného zástupcu navrhnú po vzájomnej dohode Dánske kráľovstvo, Helénska republika a Írsko, - jedného zástupcu navrhnú po vzájomnej dohode Rakúska republika, Fínska republika a Švédske kráľovstvo, - troch zástupcov navrhnú po vzájomnej dohode Česká republika, Estónska republika, Cyperská republika, Lotyšská republika, Litovská republika, Maďarská republika, Maltská republika, Poľská republika, Slovinská republika a Slovenská republika, - jedného zástupcu navrhne Komisia." . V článku 11 ods. 2 sa dopĺňa štvrtý pododsek, ktorý znie: "Správna rada kooptuje šiestich odborníkov bez práva hlasovať: troch ako členov a troch ako zástupcov.". Článok 12 ods. 2 "2. Ak v tomto štatúte nie je ustanovené inak, prijíma Správna rada rozhodnutia najmenej jednou tretinou svojich členov oprávnených hlasovať, ktorí zastupujú najmenej päťdesiat percent upísaného základného imania. Kvalifikovanú väčšinu predstavuje osemnásť hlasov a šesťdesiatosem percent upísaného základného imania. Rokovací poriadok banky stanoví kvórum potrebné pre platnosť rozhodnutí Správnej rady." . Článok 13 ods. 1 prvý pododsek "1. Predstavenstvo sa skladá z predsedu a ôsmich podpredsedov menovaných na šesť rokov Radou guvernérov na návrh Správnej rady. Môžu byť vymenovaní znovu." . DRUHÁ ČASŤ PRECHODNÉ USTANOVENIA Článok 2 Španielske kráľovstvo zaplatí 309686775 EUR ako podiel na splatenom základom imaní v súlade so zvýšením upísaného základného imania. Tento príspevok bude zaplatený v ôsmich rovnakých splátkach splatných 30.9.2004, 30.9.2005, 30.9.2006, 31.3.2007, 30.9.2007, 31.3.2008, 30.9.2008 a 31.3.2009 [2]. Španielske kráľovstvo prispeje ôsmimi rovnakými splátkami splatnými k vyššie uvedeným dňom na rezervy a im rovnocenné prostriedky, zahŕňajúce zostatok na výkaze ziskov a strát na konci mesiaca predchádzajúceho pristúpeniu, ako bol uvedený v súvahe banky, vo výške zodpovedajúcej 4,1292 % rezerv a prostriedkov. Článok 3 Odo dňa pristúpenia platia nové členské štáty nasledujúce príspevky zodpovedajúce ich podielu na splatenom upísanom základnom imaní v zmysle článku 4 štatútu [3]. Poľsko | 181751525 EUR | Česká republika | 60629500 EUR | Maďarsko | 56079150 EUR | Slovensko | 20424475 EUR | Slovinsko | 18971450 EUR | Litva | 12542600 EUR | Cyprus | 9037350 EUR | Lotyšsko | 7809625 EUR | Estónsko | 5758600 EUR | Malta | 3692450 EUR | Tieto príspevky budú zaplatené vo ôsmich rovnakých splátkach splatných 30.9.2004, 30.9.2005, 30.9.2006, 31.3.2007, 30.9.2007, 31.3.2008, 30.9.2008 a 31.3.2009 [4]. Článok 4 Nové členské štáty prispejú ôsmimi rovnakými splátkami splatnými ku dňom uvedeným v článku 3 na rezervy a im rovnocenné prostriedky, zahŕňajúce zostatok na výkaze ziskov a strát na konci mesiaca predchádzajúceho pristúpeniu, ako bol uvedený v súvahe banky, vo výške zodpovedajúcej nasledujúcich percentuálnym podielom na rezervách a prostriedkoch [5]: Poľsko | 2,4234 % | Česká republika | 0,8084 % | Maďarsko | 0,7477 % | Slovensko | 0,2723 % | Slovinsko | 0,2530 % | Litva | 0,1672 % | Cyprus | 0,1205 % | Lotyšsko | 0,1041 % | Estónsko | 0,0768 % | Malta | 0,0492 % | Článok 5 Základné imanie a platby ustanovené v článkoch 2, 3 a 4 tohto protokolu budú Španielskym kráľovstvom a novými členskými štátmi uhradené v hotovosti v eurách, pokiaľ Rada guvernérov jednomyseľne nerozhodne o výnimke. Článok 6 1. Rada guvernérov po pristúpení vymenuje správcu pre každý nový členský štát a zástupcov podľa článku 11 ods. 2 štatútu. 2. Funkčné obdobie takto vymenovaných správcov a zástupcov uplynie na konci výročného zasadnutia Rady guvernérov, počas ktorého sa preskúma výročná správa za hospodársky rok 2007. 3. Po pristúpení Správna rada kooptuje odborníkov a ich zástupcov. [1] Čísla uvedené pre jednotlivé štáty sú predbežné, založené na prognóze na rok 2002 uverejnenej Eurostatom (New Cronos)." [2] Tieto dátumy sú založené na predpoklade, že nové členské štáty skutočne pristúpia najneskôr dva mesiace pred 30.9.2004. [3] Uvedené čísla sú predbežné, založené na prognóze na rok 2002 uverejnenej Eurostatom (New Cronos). [4] Tieto dátumy sú založené na predpoklade, že nové členské štáty skutočne pristúpia najneskôr dva mesiace pred 30.9.2004. [5] Uvedené čísla sú predbežné, založené na prognóze na rok 2002 uverejnenej Eurostatom (New Cronos). --------------------------------------------------